નવી દિલ્હીઃ દેશની બીજા નંબરની સૌથી મોટી સરકારી બેન્ક પંજાબ નેશનલ બેન્કની હાલમાં ભારતભરમાં ચર્ચા થઈ રહી છે. આ બેન્કમાં થયેલા નાણાકીય ગોટાળાએ સામાન્ય નાગરિકથી માંડીને સરકારને પણ ચોંકાવી દીધી છે. ગોટાળાનો માસ્ટર માઇન્ડ હીરા વેપારી નીરવ મોદી દેશ છોડીને ભાગી ચૂક્યો છે. આ બધા વચ્ચે હવે એવી અટકળો લગાવવામાં આવી રહી છે કે ટીમ ઇન્ડિયાનો કેપ્ટન વિરાટ કોહલી પંજાબ નેશનલ બેન્ક સાથે પોતાનો સંબંધ ખતમ કરી નાખશે.